stanford-oval/wikipedia huggingface dataset:
האוכף הטורקי

| --- | --- |

 שיוך:  גוף עצם היתד, גומץ הגולגולת האמצעי 
 תיאור ב:  האנטומיה של גריי (מהדורה 20) (147) 
 מזהים
 לטינית (TA98):  sella turcica 
 טרמינולוגיה אנטומיקה:  A02.1.05.006 
 TA2 (2019):  589 
 FMA:  54709 
 קוד MeSH:  A02.835.232.781.802.662 
 מזהה MeSH:  D012658 
 מערכת השפה הרפואית המאוחדת:  C0036609 
 
האוכף הטורקי ועליו שני חלקי ההיפופיזה (מסומנים בצבע משמאל)
האוכף הטורקי (בלטינית: Sella Turcica, סלה טורקיקה) הוא גומחה דמוית אוכף בעצם היתד של גולגולת אנושית. בלוטת יותרת המוח נמצאת על גומחה זאת.
גידול בבלוטת יותרת המוח מוגבל מלמטה על ידי אוכף גרמי זה, ועל כן יכול להתפתח רק כלפי מעלה. גידול כזה עלול ללחוץ על תצלובת עצב הראייה, לכן תסמינים של פגיעה בשדה הראייה הצידי מעלים חשד לגידול בבלוטת יותרת המוח.
Additional images

Human skull seen from side (parietal bones and temporal bones have been removed). Sella turcica shown in red.
Hypophysial fossa shown in red.
Sphenoid bone seen from above. Sella turcica shown in red.
Base of skull - Sella turcica, tuberculum sellae and hypophyseal fossa
האולימפיאדה העממית

כרזה שהוכנה לרגל המשחקים
האולימפיאדה העממית (בקטלאנית: Olimpíada Popular; בספרדית: Olimpiada Popular) היא אירוע ספורט שאמור היה להיערך בברצלונה ביולי 1936, זמן קצר לפני פתיחת אולימפיאדת ברלין.
בפברואר 1936 עלתה לשלטון בספרד קואליציה של מפלגות מרכז ושמאל בשם "החזית העממית", בראשותו של מנואל אסאניה. ממשלה זו החליטה להחרים את אולימפיאדת ברלין, כמחאה על המשטר הנאצי בגרמניה, ותחת זאת לארגן אולימפיאדה אלטרנטיבית - האולימפיאדה העממית. העיר שנבחרה לארח את המשחקים, ברצלונה, הייתה אחד ממוקדי התמיכה של הרפובליקנים שבשלטון. כמו כן, ב-1931 העדיף הוועד האולימפי הבינלאומי את ברלין על פניה כמארחת המשחקים האולימפיים של 1936.
6,000 ספורטאים מ-22 מדינות נרשמו להשתתף במשחקים. המשלחות הגדולות ביותר היו מארצות הברית, בלגיה, בריטניה, דנמרק, הולנד, נורווגיה, צ'כוסלובקיה, שוודיה ואלג'יריה הצרפתית. גם גולים מגרמניה הנאצית ומאיטליה הפאשיסטית הבטיחו את השתתפותם בתחרויות. רבים מהמשתתפים נשלחו מטעם ארגוני העובדים והמפלגות הסוציאליסטיות והקומוניסטיות בארצם.
בנוסף לתחרויות הספורט הרגילות, היו אמורות להיערך במסגרת האולימפיאדה גם תחרויות שחמט, וכן אירועי מוזיקה, תיאטרון וריקודי עם.
ימים ספורים לפני שהאולימפיאדה העממית אמורה הייתה להיפתח, פרצה בספרד מלחמת האזרחים, והיא בוטלה. חלק מהספורטאים טרם הגיעו לספרד, ואחרים, שכבר הגיעו, נמלטו ממנה. כ-200 מהספורטאים נותרו בספרד, והצטרפו לבריגדות הבינלאומיות שלחמו לצד הרפובליקנים.
ראו גם

חיים אלקון
דיאן טומשביץ'

דיאן טומשביץ' (בסרבית: Дејан Томашевић; נולד ב-6 במאי 1973) הוא כדורסלן עבר ומנהל כדורסל סרבי.
קריירה מקצועית

טומשביץ' שיחק בעמדת הסנטר, והחל את הקריירה שלו ב-1990 עם הכוכב האדום בלגרד, במדיה שיחק 5 שנים וזכה בשתי אליפויות הליגה היוגוסלבית. לאחר מכן הוא עבר ליריבתה העירונית של הכוכב, פרטיזן, במדיה שיחק מ-1995 עד 1999 וזכה בשתי אליפויות יוגוסלביה וגביע יוגוסלבי אחד, והמשיך לבודוצ'נוסט פודגוריצה, עימה זכה בשתי אליפויות נוספות, בגביע ובפרס ה-MVP של שלב הטופ 16 של היורוליג בעונת 2000/2001. ב-2001 שיחק טומשביץ' לראשונה מחוץ לסרביה ומונטנגרו, ועבר לטאו קרמיקה מליגת ה-ACB הספרדית. בעונתו היחידה במועדון הוא זכה באליפות ובגביע המלך. לאחר מכן עבר לוולנסיה, איתה זכה בגביע יול"ב ב-2003, ולבסוף המשיך לפנאתינאיקוס, שם זכה בשלוש אליפויות ושלושה גביעים רצופים בין 2006 ל-2008. ב-2007 הוא אף זכה עם פאו בכתר משולש לאחר ניצחון בגמר היורוליג על צסק"א מוסקבה. בספטמבר 2008 הוא חתם לשנה עם פאוק סלוניקי.
טומשביץ' נבחר לחמישיית העונה ביורוליג שתי עונות ברציפות, ב-2000/2001 ו-2001/2002, וזכה בתואר ה-MVP של הליגה היוגוסלבית ב-1998 ושל גמר גביע יול"ב ב-2003.
קריירת הנבחרת הלאומית

טומשביץ' היה חבר בנבחרת הרפובליקה הפדרלית של יוגוסלביה בכדורסל שזכתה במדליית הזהב ביורובאסקט 1995 באתונה, יוון. בשלושה משחקים בטורניר הוא העמיד ממוצעים של 3.3 נקודות ו-3.0 ריבאונדים למשחק. הוא גם היה חבר בנבחרת האולימפית של יוגוסלביה שזכתה במדליית הכסף בטורניר הכדורסל באולימפיאדת אטלנטה (1996), בו הוא העמיד ממוצעים של 6.2 נקודות, 4.0 ריבאונדים ו-1.2 אסיסטים למשחק. טומשביץ' זכה עם נבחרתו באליפות אירופה שנייה ברציפות ב-1997, אז העמיד במשך שמונה משחקים ממוצעים של 4.5 נקודות, 3.4 ריבאונדים ו-0.4 אסיסטים למשחק. הוא היה חבר גם בנבחרת שזכתה באליפות העולם בכדורסל 1998, בה העמיד ממוצעים של 6.2 נקודות, 5.7 ריבאונדים ו-0.9 אסיסטים למשחק.
טומשביץ' ויוגסלביה זכו במדליית הארד ביורובאסקט 1999 בצרפת, ובתשעה משחקים הוא רשם 7.2 נקודות, 6.0 ריבאונדים ואסיסט אחד למשחק. טומשביץ' שיחק גם בטורניר הכדורסל באולימפיאדת סידני (2000) בה הודחה נבחרתו ברבע הגמר, והעמיד ממוצעים של 10.3 נקודות, 6.9 ריבאונדים ו-1.9 אסיסטים. הוא זכה באליפות אירופה שלישית ב-2001, אז רשם בממוצע 6.7 נקודות, 5.0 ריבאונדים ו-2.5 אסיסטים למשחק. טומשביץ' זכה באליפות עולם נוספת, שנייה ברציפות, ב-2002, אז העמיד ממוצעים של 6.2 נקודות, 5.1 ריבאונדים ו-1.9 אסיסטים למשחק.
לאחר שהרפובליקה הפדרלית של יוגוסלביה שינתה את שמה לסרביה ומונטנגרו שיחק טומשביץ' באולימפיאדת אתונה 2004, אך נבחרתו סיימה במקום ה-11. טומשביץ' העמיד בחמישה משחקים בטורניר ממוצעים של 7.2 נקודות, 9.2 ריבאונדים ו-2.4 אסיסטים למשחק. הוא דורג שני בסך הריבאונדים למשחק אחרי יאו מינג מסין.
קריירה לאחר הפרישה > פדרציית הכדורסל של סרביה (2011–2019)

באפריל 2011 מונה טומשביץ' לסגן נשיא פדרציית הכדורסל של סרביה (אנ'). באוקטובר 2015 מונה למזכיר הכללי בפועל של פדרציית הכדורסל של סרביה, ובפברואר 2016 הפך מינוי זה לרשמי. ב-20 בנובמבר 2019 התפטר טומשביץ' מתפקידו.
במרץ 2019 הציגה הפדרציה את מועמדותו של טומשביץ' לנשיא פיב"א אירופה. ב-25 במאי הוא הפסיד בבחירות לנשיאות פיב"א אירופה לטורגאי דמירל, שנבחר מחדש.
קריירה לאחר הפרישה > פעילות פוליטית

טומשביץ' חבר במפלגה הפרוגרסיבית הסרבית, מפלגת השלטון בסרביה, מאז מאי 2023.
הערות שוליים

↑  "Για τον Ντέγιαν Τομάσεβιτς οι Γιαννακόπουλοι ήταν οι τελευταίοι των Μοϊκανών". contra.gr (ביוונית). 2019-05-10.
↑  אסף הדר, טומשביץ' נבחר לשחקן המצטיין של היורוליג, באתר ynet, 20 בינואר 2020
↑  דיאן טומאשביץ' בדרך לטאו ויטוריה, באתר ynet, 9 באוגוסט 2001
↑  אלי סהר, טאו ויטוריה זכתה בגביע הספרדי, באתר הארץ, 17 במרץ 2002
↑  כדורסל אירופי: ולנסיה אלופת גביע יול"ב, באתר ynet, 25 באפריל 2003
↑  אריה ליבנת, פנאתינייקוס זכתה באליפות היורוליג, באתר הארץ, 7 במאי 2007
↑  "1995 Yugoslavia #14 - Dejan Tomasevic". ארכיון פיב"א.
↑  "Yugoslavia 1996 Yugoslavia #14 - Dejan Tomasevic". ארכיון פיב"א.
↑  "1997 Yugoslavia #14 - Dejan Tomasevic". ארכיון פיב"א.
↑  "1998 Yugoslavia #14 - Dejan Tomasevic". ארכיון פיב"א.
↑  "1999 Yugoslavia #14 - Dejan Tomasevic". ארכיון פיב"א.
↑  "2000 Yugoslavia #14 - Dejan Tomasevic". ארכיון פיב"א.
↑  "2001 Yugoslavia #14 - Dejan Tomasevic". ארכיון פיב"א.
↑  "2002 Yugoslavia #14 - Dejan Tomasevic". ארכיון פיב"א.
↑  "2004 Serbia & Montenegro #14 - Dejan Tomasevic". ארכיון פיב"א.
↑  "Dogovor s Evroligom jedan od prioriteta". politika.rs (בסרבית).
↑  "Dejan Tomašević imenovan za v.d. generalnog sekretara KSS". rs.n1info.com (בסרבית).
↑  "Tomašević podneo ostavku". mozzartsport.com (בסרבית).
↑  "Dejan Tomašević podneo ostavku u KSS-u, na funkciji generalnog sekretara ostaje do izbora novog". sport.blic.rs.
↑  "Dejan Tomašević kandidat za predsednika FIBA Evropa". b92.net. 21 במרץ 2019. נבדק ב-21 במרץ 2019. {{cite web}}:  (עזרה)
↑  עמרי מנהיים, ‏עמירם הלוי נבחר לוועד המנהל של פיב"א, באתר ערוץ הספורט, 25 במאי 2019
↑  "Bivši košarkaš Dejan Tomašević se učlanio u SNS". Danas (בסרבית). 2023-05-22.
דניאל גור אריה

| --- | --- |
גורא באשדוד
גורא באשדוד
 לידה:  9 במאי 1987 (בן 37) ישראל
 עמדה:  פאוור פורוורד
 גובה:  2.00 מטר
 קבוצות כשחקן
 2007–2008   2008–2010   2010–2013   2013–2014   2014   2014–2015   2015–:  מכבי הוד השרון   עירוני נהריה   מכבי אשדוד   עירוני נס ציונה   עירוני רמת גן  הפועל ירושלים מכבי רעננה
דניאל גור אריה (נולד ב-9 במאי 1987) המכונה לעיתים "גורא", הוא כדורסלן ישראלי המשחק בעמדת הפאוור פורוורד בקבוצת מכבי רעננה מהליגה הלאומית הישראלית. גובהו 2.00 מטרים.
ביוגרפיה

גור אריה, בוגר מחלקת הנוער של מכבי תל אביב, החל את הקריירה שלו בשנת 2007, בקבוצת מכבי הוד השרון מהליגה הלאומית, במדיה שיחק 26 משחקים, בהם קלע 7 נקודות והוריד 5.2 ריבאונדים בכ-22.3 דקות בממוצע למשחק. בעונת 2008/2009 עבר לעירוני נהריה מליגת העל ולאחר שתי עונות לא מוצלחות במיוחד חתם במכבי אשדוד. עונתו הראשונה של גור אריה באשדוד הייתה מאכזבת. על אף שזכה לדקות משחק לא מועטות (כ-10 בממוצע), הוא סיים את העונה עם 0.8 נקודות בממוצע. לצד זאת, הקבוצה עצמה חתמה עונה מוצלחת, כשסיימה במקום השישי בליגת העל, והודחה בשלב רבע גמר הפלייאוף על ידי הפועל ירושלים. עונתו השנייה הייתה גם היא מוצלחת עבור קבוצתו, שהגיעה לגמר הפלייאוף של הליגה, אך הוא עצמו שוב מיעט לשחק וקלע רק שתי נקודות למשחק. בעונה השלישית הוא שוב מיעט לשחק, ובתחילת עונת 2013/14 חתם בעולה החדשה לליגת העל, עירוני נס ציונה. בינואר שוחרר ממנה וחתם בעירוני רמת גן מהליגה הלאומית. בקיץ 2014 החליט ללכת עד הסוף עם החלום שלו ולא להתפשר, חתם בקבוצת הפועל ירושלים וזכה עימה באליפות המדינה, אף שמיעט לשחק בשורותיה. לאחר עונה זו עבר לקבוצת מכבי רעננה מהליגה הלאומית.
את דרכו בנבחרות ישראל החל גור אריה בנבחרת הקדטים, בה שיחק בשנים 2003 ו-2004. בשנת 2005 היה שותף לסגל נבחרת הנוער באליפות אירופה ובשנתיים שלאחר מכן הופיע פעמיים עם נבחרת העתודה באליפות אירופה עד גיל 20.
האולימפיאדה הווירטואלית

האולימפיאדה הווירטואלית היא תחרות בתחומים מגוונים הנערכת באמצעות רשת האינטרנט (ומכאן "וירטואלית") בין בני נוער.
מטרתה של האולימפיאדה הווירטואלית לעודד את תלמידי חטיבות הביניים מאשכולות הפיס לקחת חלק בפעילות מדעית, תוך שימוש באינטרנט לקישור ביניהם. שמה המקורי של האולימפיאדה הווירטואלית הוא "עכבר הזהב".
האולימפיאדה מתקיימת ביוזמת המינהל למדע ולטכנולוגיה במשרד החינוך והמחלקות הבאות בו:
מטה ההפעלה של אשכולות פיס.
המחלקה לנוער שוחר מדע.
את המודל לתחרות פיתחו יעל שיין וד"ר אושי (אשר) קראוס מהיחידה לנוער שוחר מדע באוניברסיטת תל אביב ביחד עם ד"ר רונית אשכנזי ממשרד החינוך.
מהלך התחרות

בתחרות משתתפות 56 נבחרות של כל אשכולות ותפוחי הפיס בישראל, וכל נבחרת מונה כ־30 תלמידים בעלי ידע מגוון. בשלב הראשון, משתתפות כל 56 הנבחרות מתוך אשכול הפיס של הנבחרת, וכולן עונות על כ־35 שאלות שנשלחו מהמחלקה לנוער שוחר מדע של אוניברסיטת תל אביב. השאלות קשורות לתחומי המדע מגוונים, כמו גנטיקה, פילוסופיה, כימיה, פיזיקה, ביולוגיה, רפואה, מתמטיקה ועוד.
20 הנבחרות שצברו את מרב הנקודות בשלב הראשון עולות לשלב השני, ומתוכן עולות לשלב השלישי רק 5 נבחרות שצברו את מרב הנקודות בשלב השני.
השלב השלישי בתחרות, נערך באוניברסיטת תל אביב, והוא מלווה בחקר ובהרצאות המוצגות ל־5 הנבחרות המשתתפות בשלב השלישי. התלמידים של כל נבחרת מופרדים מכל מבוגר אחראי ומקבלים שאלות העוסקות בנושאי ההרצאות שנערכו קודם לכן. בסוף שלב זה, מוכרזות שלוש הנבחרות הזוכות בתחרות עכבר הזהב והתלמידים המשתתפים מקבלים תעודות השתתפות.
הערות שוליים

↑  האולימפיאדה הווריטואלית - לוח זמנים ומקצועות.
דרור בר-נתן

| --- | --- |

 לידה:  30 בינואר 1966 (בן 58) ישראל 
 ענף מדעי:  טופולוגיה 
 מקום לימודים:  אוניברסיטת פרינסטון  אוניברסיטת תל אביב 
 מנחה לדוקטורט:  אדוארד ויטן 
 מוסדות:  אוניברסיטת הרווארד  אוניברסיטת טורונטו 
 תלמידי דוקטורט:  Hernando Burgos-Soto, Jana Archibald, Louis Leung, עמי חביב, Zsuzsanna Dancso, Gad Naot, Iva Halacheva 
 
דרור בר-נתן (נולד ב-30 בינואר 1966) הוא מתמטיקאי ישראלי-קנדי, פרופסור באוניברסיטת טורונטו שבקנדה.
סיים תואר ראשון במתמטיקה מאוניברסיטת תל אביב בשנת 1984. בשירותו הצבאי לימד מתמטיקה בבתי ספר תיכוניים ועם סיום השירות בשנת 1987, החל ללמוד באוניברסיטת פרינסטון, ובשנת 1991 סיים דוקטורט תחת אדוארד ויטן.
הוא לימד בין השנים 1991 ל-1995 באוניברסיטת הרווארד. לאחר מכן חזר לארץ והיה לפרופסור חבר באוניברסיטה העברית. בשנת 2002 עבר לאוניברסיטת טורונטו ובשנת 2006 קודם לפרופסור מן המניין.
מחקריו תרמו רבות לתחום של הומולוגיית חובנוב (Khovanov homology).
בשנת 1999 פרסם יחד עם המתמטיקאים ברנדן מקיי וגיל קלעי והפסיכולוגית הישראלית מיה בר-הלל מאמר ב-"Statistical Science", שבו הם הפריכו את הטענות למשמעויות נסתרות בדילוגי אותיות בתורה.
היה נשוי למתמטיקאית יעל קרשון ואב לשניים. ב-2015 קיבל אזרחות קנדית.
האגודה הישראלית למדע המדינה

| --- | --- |
 תחום:  השכלה גבוהה 
 מדינה:  ישראל 
 מטה הארגון:  אוניברסיטת רייכמן 
 www.ispsa.org
 
האגודה הישראלית למדע המדינה היא אגודה מדעית העוסקת במדע המדינה. נכון לשנת 2023 נשיאת האגודה היא פרופסור אסנת עקירב והמנהל הכללי הוא יוסי גנאל. בוועד המנהל של האגודה חברים נציגים מכלל האוניברסיטאות בישראל (מלבד הטכניון) וכן ממספר מכללות.
מאז שנת 2005 מקיימת האגודה כנסים שנתיים בנושאים שונים. בנוסף על כך, האגודה מעניקה פרסים למאמרים וספרים מצטיינים, וכן פרס למפעל חיים.
בשנת 2008 האגודה הקימה הוצאה לאור.
מטרות האגודה

באתר האגודה, מוגדרות מטרותיה:
לשקוד על רמת מחקר והוראה גבוהים ועל קידום מקצועי של התחום.
לעודד מחקר ודיון על הפוליטיקה בישראל ולקדם את תרומת התחום לחברה ולמערכת הפוליטית בישראל.
לשקוד על השרשת אתיקה מקצועית של חוקרים ומרצים בתחום.
לפעול להתפתחות התחום בין השאר באמצעות מפגשים וכנסים מדעיים, שליחת נציגים למפגשים וכנסים מדעיים, כינון קשרים עם מוסדות ואנשי מדע בחו"ל, הוצאה לאור של ספרים וכתבי עת בתחום, פעילות התקשורת המקוונת, תרגום מונחים מקצועיים וגיוס של תקציבי מחקר.
לפעול לקידום מרצים צעירים ולחניכה של חוקרים בתחום.
זוכי הפרס האגודה למפעל חיים

החל משנת 2002, האגודה מעניקה פרסים למפעל חיים:
2002 – פרופ' יחזקאל דרור
2003 – פרופ' אריה אונגר
2004 – פרופ' עמנואל גוטמן
2005 – פרופ' אשר אריאן
2006 – פרופ' שלמה אבינרי
2007 – פרופ'  גליה גולן
2008 – פרופ' זאב שטרנהל
2009 – פרופ' ירון אזרחי
2010 – פרופ' דוד נחמיאס
2011 – פרופ'  גדעון דורון
2012 – פרופ' יעל ישי
2013 – פרופ' נעמי חזן
2014 – פרופ' בנימין נויברגר
2015 – פרופ' גבי שפר
2016 – פרופ' יצחק גל-נור
2017 – פרופ' עירא שרקנסקי
2018 – פרופ' מיכל שמיר
2019 – פרופ' אלכס מינץ
2020 – פרופ' דויד דרי
2021 - פרופ' אברהם דיסקין
ראו גם

רשימת נשיאי האגודה
האגודה הישראלית ללימודי המזרח התיכון והאסלאם
הערות שוליים

↑  אודות האגודה הישראלית למדע המדינה, באתר israeli-science
↑  האגודה הישראלית למדע המדינה | מקבלי פרס מפעל חיים לדורותיהם, באתר israeli-science
| --- | --- |
בקרת זהויות :  NLI: 987007463033805171  LCCN: n90685937   WorldCat (עם LCCN): n90-685937
דימום מהאף

| --- | --- |
  תמונה של אף מדמם  דימום קל מאףclass=notpageimage|הצגה 
 קישורים ומאגרי מידע
 eMedicine:  764719 
 MeSH:  D004844
 סיווגים
 ICD-10:  R04.0 
 ICD-11:  MD20 
 
דימום מהאף או אפיסטקסיס (מיוונית: ἐπιστάζω ‏(אפיסטזו) לדמם מהאף: ἐπί (אפי) עלית – "מעל", "על" + στάζω (סטאזו) – "לטפטף מהנחיריים") הוא תופעה של דימום המופרש מהנחיריים שאינה בהכרח תסמין למחלה. דימום מהאף הוא נפוץ יחסית, בדרך כלל שמים לב כאשר הדם מנקז החוצה דרך הנחיריים. ישנם שני סוגים: קדמי (הנפוץ ביותר), ואחורי (פחות שכיח, דורש טיפול רפואי). במקרים חמורים יכול הדם להתנקז החוצה מן העין. דם טרי ודם קרוש יכולים גם לזרום למטה לקיבה ולגרום לבחילות והקאות.
סיבות לדימום

לדימום מהאף סיבות אפשריות רבות:
יובש הרירית אשר גורם להיסדקותה ולפגיעה בנימים
פגיעה פיזית באף (קינוח אף, מכה, חבלות חוזרות עקב חיטוט באף, חדירת עצם וכיוצא באלה)
אלרגיה
בעיות בקרישת דם
מחלת הצפדינה הנגרמת ממחסור בוויטמין C
זיהומים מקומיים:
דלקת הפרוזדורים
סינוסיטיס (דלקת הגַּת)
הפרעות הנגרמות מנטייה לדימומים:
אנמיה אפלסטית
לוקמיה
ספירה נמוכה של טסיות
מחלות כבד
הפרעות תורשתיות בדם, כגון המופיליה
דימום כתוצאה מהתרחבות תורשתית של כלי דם קטנים
הפתופיזיולוגיה

דימום מהאף נגרם כתוצאה מקרע של כלי דם בתוך רירית האף. קרע יכול להיות ספונטני או כתוצאה מטראומה. 60% מהאוכלוסייה מדווחים על דימום מהאף עם שכיחות שיא באלה מתחת לגיל עשר ומעל גיל 50 ומופיע אצל גברים יותר מאשר נשים. עלייה בלחץ דם נוטה להאריך את משך הזמן של דימום מאף ספונטני. תרופות והפרעות של קרישת דם נוגדות קרישה יכולים לקדם ולהאריך את הדימום. דימום ספונטני מהאף הוא שכיח יותר אצל קשישים כי רירית האף הופכת להיות יבשה ודקה ולחץ דם נוטה להיות גבוה יותר. גם משך זמן הדימום אצל הקשישים הוא ארוך כי כלי הדם שלהם הם פחות מסוגלים להצר ולשלוט בדימום.[דרוש מקור]
דרך טיפול

ברוב המקרים, הדם מגיע מאזור קיסלבך, המצוי בחלק הקדמי של החיץ והמכיל כלי דם רבים. בדרך כלל אפשר להשתלט על הדימום ולהפסיק אותו על ידי לחיצה על שני צידי האף במשך לפחות חמש דקות ועד 20 דקות; הטיית הראש קדימה (מטה) תעזור להקטין את הסיכוי של בחילה וחסימה בדרכי הנשימה, בליעת דם עודף יכולה לגרות את הקיבה ולגרום להקאות.
תרופות oxymetazoline או phenylephrine שהן תרסיסים לאף שמיועדים לטיפול בנזלת אלרגית, ועשויים גם לשמש למטרה זו. אם אמצעים פשוטים אלה לא עובדים אז ייתכן שיש צורך בהתערבות רפואית כדי לעצור את הדימום על ידי כווייה כימית של כל כלי הדם הקדמיים של האף. טיפול זה נעשה אך ורק על ידי איש מקצוע רפואי. זהו הליך כירורגי וצריך להזריק חומר הרדמה ברירית האף, רצוי בתוספת של אדרנלין אקטואלי להפחית דימום נוסף.
למניעת הישנות דימום קדמי, רופאי אא״ג ממליצים לעיתים על מריחת שכבה דקה של וזלין בחלק הקדמי של המחיצה.
חברה ותרבות

בקומיקסים יפניים, כגון אנימה ומאנגה, דימום פתאומי מהאף מצביע בדרך כלל על כך שהאדם מגורה מבחינה מינית. תיאור זה מבוסס על אמונה עממית יפנית לפיה דימום מהאף הוא סימן לריגוש מיני.
אמונה רווחת בפיליפינים היא שדימום מהאף נובע מהיתקלות של האדם בבעיה מורכבת, בדרך כלל קשיים בדיבור באנגלית. דוגמאות אחרות יכולות להיות בחינה, ראיון, או ניתוח דו"ח שמשתמש במונחים טכניים.
הערות שוליים

↑  Nosebleeds, www.fraserhealth.ca (באנגלית)
| --- | --- |
בקרת זהויות :  NLI: 987007536212305171  BnF: cb11974347r (data)  GND: 4171181-6  LCCN: sh85092762  LNB: 000329687  NDL: 00560692  NKC: ph1223838 
ערך זה הוא קצרמרבנושא מחלות. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דיאן ויליאמס

דיאן ויליאמס (באנגלית: Diane Williams; נולדה ב-14 בדצמבר 1960) היא אצנית עבר אמריקאית. היא אלופת עולם (רומא 1987) בריצת שליחות 4x100 מטר, זוכת מדליית ארד באליפות עולם (הלסינקי 1983), סגנית אלופת פאן אמריקה (אינדיאנפוליס 1987) ואלופת ארצות הברית (1987) בריצת 100 מטר.
ביוגרפיה

ויליאמס נולדה וגדלה בשיקגו אילינוי.
ביוגרפיה > 1980

ויליאמס ניבחרה לייצג את ארצות הברית באולימפיאדת מוסקבה (1980), אך לא השתתפה בה, בשל החרם שהובילה מדינתה על המשחקים, במחאה על פלישת ברית המועצות לאפגניסטן.
ביוגרפיה > 1983

באליפות העולם הראשונה באתלטיקה שנערכה בהלסינקי, פינלנד זכתה ויליאמס במדליית ארד בריצת 100 מטר בתוצאה של 11.06 שניות, אחרי מרליס גר (10.97 שניות) ומריטה קוך (11.02 שניות), שתיהן ממזרח גרמניה. נוסף לכך, היא סיימה במקום תשיעי בריצת שליחות 4x100 מטר.
ביוגרפיה > 1987

במשחקים הפאן אמריקאיים שנערכו באינדיאנפוליס, אינדיאנה בתחילת אוגוסט 1987 היא זכתה במדליית כסף בריצת 100 מטר בתוצאה שך 11.25 שניות, אחרי בת ארצה גייל דיברס (11.14 שניות) ולפני פולין דייוויס מאיי בהאמה (11.47 שניות). בשלב חצי הגמר היא קבעה תוצאה של 10.94 שניות במהירות רוח גבית של 3.7+ מטר/שנייה מעל המותר.
חודש לאחר מכן, באליפות העולם שנערכה ברומא, איטליה בתחילת ספטמבר 1987 זכתה ויליאמס במדליית זהב בריצת שליחות 4x100 מטר ביחד עם אליס בראון, פלורנס גריפית' ג'וינר פאם מרשל בתוצאה של 41.58 שניות, לפני מזרח גרמניה (41.95 שניות) וברית המועצות (42.33 שניות). נוסף לכך, היא סיימה במקום רביעי בריצת 100 מטר בתוצאה של 11.07 שניות, 3 מאיות איטי ממדליית הארד שבה זכתה מרלין אוטי מג'מייקה.
ביוגרפיה > 1988

במבחנים האמריקאים לאולימפיאידת סיאול שנערכו באינדיאנפוליס ב-16 ביולי 1988 קבעה ויליאמס בשלב רבע הגמר בריצת 100 מטר שיא אישי חדש של 10.86 שניות.
אמרוץ

ויליאמס הודתה כי השתמשה בסמים משפרי ביצועים במהלך הקריירה שלה בשנים 1981 - 1984. עם זאת, בשנת 1987 היא רצה מהר מתמיד, ללא שימוש בסמים. מאמנה צ'אק דה-באס הושעה מאימון לכל חייו.
כעת היא מרצה בבתי ספר בהם היא מתייחסת לנזק שנגרם לה משימוש בסטרואידים והמאבק שלה להשבת הבריאות שלה.
היא כתבה אוטוביוגרפיה, True to Me, המתעדת את מאבקה להישאר נקייה מאימרוץ ברמה הגבוהה ביותר.
שיאים אישיים > אצטדיון

ריצת 100 מטר: 10.86 שניות (1988)
ריצת 200 מטר: 22.60 שניות
האגודה הישראלית למדע בדיוני ולפנטסיה

| --- | --- |

 פעילות:  קידום ההכרה והפעילות בנושאי מדע בדיוני ופנטזיה בישראל
 התאגדות:  מוסד ללא כוונת רווח
 תחום:  תרבות
 מדינה:  ישראל 
 מקום פעילות:  ישראל
 מייסדים:  עמוס גפן, עמנואל לוטם, אהרון האופטמן, תומאס גודמן, אורציון ברתנא, אבי כץ ואבנר פרידמן
 תקופת הפעילות:  מאי 1996 – הווה (כ־28 שנים)
 www.sf-f.org.il
 
האגודה הישראלית למדע בדיוני ולפנטסיה היא מוסד ללא כוונת רווח שנוסד בשנת 1996 במטרה לקדם את ההכרה והפעילות בנושאי מדע בדיוני ופנטזיה בישראל, וכל פעולותיו נעשות בהתנדבות.
היסטוריה

האגודה הישראלית למדע בדיוני ולפנטסיה נוסדה בבית הסופר בתל אביב במאי 1996, בכנס בו השתתף הסופר הבריטי בריאן אולדיס. מייסדיה הם עמוס גפן, עמנואל לוטם ואהרון האופטמן, תומאס גודמן, אורציון ברתנא, אבי כץ ואבנר פרידמן (אשר יזם את הקמתה ונרשם כחבר הראשון בה).
כחלק ממטרותיה, האגודה תמכה ותומכת בפעילויות מקומיות ברוח זו, ובכללן פעילויות תאים מקומיים, מועדוני קריאה בכל הארץ וסדנאות כתיבה.
היסטוריה > פעילויות האגודה

ארגון כנסים (פסטיבל אייקון, עולמות, מאורות, דורות, בדיון).
ארגון פעילויות חובבים ופעילויות מזדמנות, כגון פיקניקים, ערבי הרצאות.
הפעלת מועדון קריאה חודשי ברחבי ישראל, מאז 2007.
הפעלת סדנאות כתיבה ללא תשלום ברחבי ישראל.
קידום קבוצת NaNoWriMo עברית בתחום הכתיבה.
קידום ועידוד העיסוק במדע בדיוני ובפנטסיה בישראל.
הוצאה לאור של כתב עת אשר הוקדש למדע בדיוני ופנטסיה - "המימד העשירי", עד לשנת 2008, ומאז 2009 הוצאה של אסופת סיפורי המקור "היה יהיה" (בעריכת אהוד מימון).
פרסום כתב עת מקוון (בעריכת אהוד מימון).
הענקת פרס גפן, הניתן ליצירות המדע הבדיוני והפנטסיה המתורגמות והישראליות הטובות ביותר בכל שנה, במתכונת פרס הוגו
מטרות האגודה המוצהרות

לקדם ולעודד את העיסוק במדע בדיוני ופנטסיה בישראל.
לטפח כתיבת מדע בדיוני ופנטסיה מקוריים, וכן יצירה מקורית בתחומי אמנות אחרים.
לעודד את הרחבת היקפו של תרגום המדע הבדיוני והפנטסיה לעברית.
לשמש מסגרת אב לארגוני מדע בדיוני ופנטסיה קיימים, ולסייע בהקמת נוספים.
לקיים פעילויות על בסיס קבוע ומזדמן במקומות שונים בארץ, ובכלל זה כנסים, ימי עיון, הרצאות, הקרנות סרטים, דיונים פתוחים ואירועים אחרים.
לעמוד בקשר עם גופים דומים ברחבי העולם.
לפרסם, ולתמוך בפרסום, כתבי עת שיוקדשו למדע בדיוני ולפנטסיה, וכן למדע פופולרי.
לקדם את הוראת המדע בדיוני והפנטסיה בבתי-הספר, הן בתחום הספרות והן כעזר ללימודי המדעים.
לשתף פעולה עם כל גוף, לרבות אמצעי תקשורת, המגלה עניין במדע בדיוני ובפנטסיה, ולעמוד בקשרים עם גופים המצויים בחזית המחקר המדעי בישראל.
להזמין סופרי מדע בדיוני ופנטסיה מרחבי העולם ולארחם בישראל.
ראו גם

פרס עינת
הערות שוליים

↑  ענבל שגיב-נקדימון, מדע בדיוני בישראל, 1999
| --- | --- |
בקרת זהויות :  NLI: 987007308793905171  LCCN: no2013074546  VIAF: 247017804   WorldCat (עם VIAF): 247017804
דמה (תשכיל)

.
סימן הדמה
דַמַּה (ضمة; "צַ'מַּה" בתעתיק מדויק) (ـُ) היא אחת מתנועות התשכיל בשפה הערבית. האות המאריכה שלה היא ואו. בתעתיק נהוג להחליף דמה בקובוץ, וכאשר היא מלווה בוואו – בשורוק.
הגייה

הדמה מציינת תנועה סגורה אחורית מעוגלת, /u/, קצרה, בדומה לשורוק העברי. היא מסומנת בלולאה קטנה, הדומה לוואו, מעל האות. האות המאריכה של דמה היא ואו (ﻭ), ובהופעתה היא גורמת לביטוי /uː/.
כאשר משתמשים באותיות ערביות לכתיבת ערבית מדוברת (להבדיל מהספרותית), לעיתים מסמנים "דַמַּה מַקְלוּבַּה", דהיינו "דמה הפוכה", שהיא תמונת מראה של הדמה, כדי לציין את הצליל /o/.
בפרסית

בפרסית, הדמה נקראת בות ונהגית /o/, אשר שונה מהגייתה  בערבית.
דמה אנדויה

דמה אנדויה (Dame N'Doye; נולד ב-21 בפברואר 1985 בצ'ס) הוא כדורגלן סנגלי המשחק כחלוץ בפ.צ. קופנהגן. דמה הוא אחיו הצעיר של הכדורגלן אוסמן אנדויה.
קריירה

אנדויה החל את קריירת הכדורגל שלו במועדון הסנגלי ז'אן ד'ארק בשנת 2003, ושיחק בו 3 עונות. בשנת 2006, הוא עבר למועדון הכדורגל הקטרי אל-סד תמורת 500,000 אירו. אחרי עונה אחת בלבד בקטר במהלכה זכה בדאבל הקטרי, אנדויה החליט שברצונו לעבור לשחק באירופה וכך חתם בקבוצה הפורטוגלית אקדמיקה דה קוימברה. בעונתו הראשונה בפורטוגל, כבש 9 שערים ב-24 משחקים. לאחר עונת הבכורה המוצלחת שלו באירופה, הוא עבר למועדון הצמרת היווני פנאתינאיקוס תמורת 800,000 אירו. בפנאתינייקוס שיחק אנדויה עונה אחת ולאחר שמאמנו האנק טן קאטה לא הכלילו בתוכניות הקבוצה לעונה הבאה, חתם באוגוסט 2008, במועדון היווני הצנוע יותר OFI כריתים. בכרתים, אנדויה שיחק ב-15 משחקי ליגה בהם כבש 7 שערים. ב-12 בינואר 2009, הוא חתם בקבוצת פ.צ. קופנהגן, על חוזה לארבע וחצי שנים, תמורת סכום המוערך בכ-2 מיליון אירו. במהלך שתי עונותיו הראשונות בדנמרק, אנדויה היה לחלק מהותי בחוד הקבוצה, לה סייע לכבוש כמות נכבדת של שערים חשובים בדרך לזכייה בשני תוארי אליפות ליגת העל הדנית רצופים ובגביע הדני. לאחר שבעונת 2010–2011, כבש שער אשר הבטיח את ניצחונה של קופנהגן על רובין קאזאן הרוסית במסגרת ליגת האלופות, ועוד שער נגד מועדונו היווני לשעבר פנאתינייקוס, גם כן בליגת האלופות, שמו של אנדויה נקשר עם מספר מועדונים בכירים באירופה כמו א.ז. אלקמאר, סמפדוריה וברמינגהאם סיטי. באוגוסט 2012 עבר ללוקומוטיב מוסקבה תמורת 5.5 מיליון יורו.
תארים

ליגת העל הקטרית: 2005/2006
גביע הנסיך הקטרי: 2005/2006
ליגת העל הדנית: 2008/2009, 2009/2010
הגביע הדני: 2008/2009
דוד פופוביץ'

דוד פופוביץ' (ברומנית: David Popovici; נולד ב-15 בספטמבר 2004) הוא שחיין רומני. הוא האלוף האולימפי (פריז 2024) ואלוף העולם (בודפשט 2022) במשחה ל-200 מטר חופשי. זוכה מדליית ארד אולימפית (פריז 2024), אלוף העולם (בודפשט 2022) ושיאן עולם בעבר (2022–2024) ובעל התוצאה השנייה בטיבה בכל הזמנים במשחה ל-100 מטר חופשי.
ביוגרפיה

פופוביץ' נולד וגדל בבוקרשט. הוא החל לשחות בגיל 4. מתאמן בהדרכתו של אדריאן רדולסקו.